ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/16-07/01-8

URBROJ:2178/15-05-16-1

Nova Gradiška, 12.09.2016.

ZAPISNIK

 sa 47. sjednice Školskog odbora održane 12. rujna 2016. god. s početkom u 13.20 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik, pozdravila je nazočne članove odbora te konstatirala da je na sjednici Školskog odbora prisutno svih sedam članova Školskog odbora, i to: gđa. Ljiljana Ptačnik, gđa. Ivana Gajski-Berić, gđica. Valentina Buljubašić, gosp. Dario Marenić, gosp. Franjo Matijašević, gosp. Tomislav Wirth i gosp. Ivan Lozinjak.

Gđa. Vesna Batalo, spriječena privatnim obvezama nije mogla prisustvovati sjednici Školskog odbora, te je predsjednica Školskog odbora gđa. Ljiljana Ptačnik predložila da zapisničar na 47. sjednici Školskog odbora bude gosp. Ivan Lozinjak. Članovi Školskog odbora sa sedam glasova za podržali su prijedlog.

Za 47. sjednicu Školskog odbora predložen je slijedeći:

 **DNEVNI RED:**

1. Usvajanje zapisnika sa 46. sjednice Školskog odbora

2. Suglasnost za zapošljavanje do 60 dana

3. Razno:

**Na predloženi dnevni red nije bilo primjedbi ni dopuna tako da je isti usvojen sa sedam glasova za.**

**1. Usvajanje zapisnika sa 47. sjednice Školskog odbora**

Predsjednica Školskog odbora je u prvoj točki dnevnog reda istaknula da su članovi dobili na uvid zapisnik sa 46. sjednice Školskog odbora te ih zamolila da iznesu eventualne dopune ili primjedbe .

**Članovi Školskog odbora nisu imali primjedbi na načinjeni zapisnik te je isti usvojen sa sedam glasova za.**

**2. Zapošljavanje do 60 dana**

U drugoj točki dnevnog reda ravnateljica je istaknula potrebu produžetka radnog odnosa zaposlenicima koji rade na ugovore do petnaest dana, te da bi istima trebalo produžiti radni odnos do šezdeset dana, tj. do pristizanja suglasnosti MZOS-a.

Ravnateljica je potom o svakom zaposleniku za koga traži suglasnost Školskog odbora za rad do šezdeset dana navela nekoliko osnovnih podataka.

***Potom se pristupilo glasovanju za svakog zaposlenika ponaosob. Nakon provedenog glasovanja suglasnost za zapošljavanje do šezdeset dana dobili su ovi zaposlenici:***

1. **Dinko Pavić, mag. ing. elektrotehnike – 40 sati tjedno (jednoglasno - sedam glasova za)**
2. **Petar Trlajić, ing. Elektrotehnike- 40 sati tjedno (jednoglasno - sedam glasova za)**
3. **Martina Špehar, mag. educ.philol.ger.- 40 sati tjedno (jednoglasno - sedam glasova za)**
4. **Katarina Ciprić, mag. ing. strojarstva -29 sati tjedno (jednoglasno - sedam glasova za)**
5. **Vesna Sikavica, mag. oec. – 36 sati tjedno (jednoglasno - sedam glasova za)**
6. **Matea Pavlović, mag. educ.et.inf. - 40 sati tjedno (jednoglasno - sedam glasova za)**

**3. Razno:**

U svezi pristiglih zamolbi za korištenje prostora škole i nastavno-sportske dvorane, ravnateljica je upoznala članove odbora s pristiglim zamolbama na školu i to:

1. Tvrtka „Dallmayr“ za postavljanje samoposlužnog aparata u prostoru dvorane po cijeni od 410.00 kn mjesečno
2. Tvrtka „DEA Coffee“ za postavljanje dva samoposlužna aparata u prostor škole po cijeni od 850.00 kn. mjesečno
3. Rukometni veterani ,Nova Gradiška- nastavno-sportska dvorana – 200,00 kn po satu
4. T.R. Ivaniš - 2m kvadratna – 30,00 kn po m² na mjesec ( nastavno-sportska dvorana)
5. Vlatko Pristaš – rekreacija u dvorani- 200,00 kn po satu ( nastavno-sportska dvorana)
6. Danijela Savi – trim dvorana -50,00 kn po satu
7. Caffe bar i noćni bar -Numero- prostor u nastavno-sportskoj dvorani - 1305 kn/mj
8. MNK Unitas,Nova Gradiška - 24. memorijal Cvitković-Vukšić - 200,00 kn po satu (30.12.2016.)-(nastavno-sportska dvorana)
9. NK Sloga, Nova Gradiška - Zimska liga – 200,00 kn po satu (05.11.2016. – 15.01.2017.)-(nastavno-sportska dvorana)
10. Pekara Pecolaj, Nova Gradiška – 1.500,00 kn mjesečno (uvjet podmirenje duga iz protekle godine u roku 8 dana. U slučaju nepodmirenje dugovanja objaviti novi poziv)

Članovi Školskog odbora su navedene informacije primili na znanje.

Nadalje ravnateljica je upoznala članove odbora sa zamolbom Škole košarke Strmac -novoosnovane, koja je podnijela zamolbu za korištenje prostora nastavno-sportske dvorane za održavanje treninga djece mlađeg uzrasta u tri kategorije, petkom u terminu od 16.00 do 17.30 sati.

Budući da se radi o djeci mlađeg uzrasta, škola je zamoljena da ustupi navedeni prostor na korištenje po najnižoj cijeni– 100,00 kn po satu.

Ravnateljica je zamolila članove odbora da se izjasne o mogućnosti davanja na korištenje prostora nastavno-sportske dvorane po navedenoj cijeni.

Članovi Školskog odbora su donijeli sljedeću

O D L U K U

o davanju na korištenje prostora nastavno-sportske dvorane i to sljedećeg prostora prema utvrđenom iznosu za korištenje istog, kako slijedi:

|  |  |  |  |
| --- | --- | --- | --- |
| R.br. | Korisnik | Prostor | Iznos za korištenje prostora |
| 1. | Škola košarke Strmac | Nastavno-sportska dvorana | 100,00 na sat |

Budući da članovi Školskog odbora nisu imali više dodatnih pitanja 47. sjednica Školskog odbora je okončana u 16.00 sati.

 Zapisničar: Predsjednica Školskog odbora:

Ivan Lozinjak, dipl.ing. Ljiljana Ptačnik, prof.